(Crito candhake…..kepriye kedadeane naliko Dewi Anggraini dicegat karo Arjuno…??) Kocap kacarito, Raden Arjuno mowo numpak jaran adreng mlayu nututi sangkan parane Dewi Anggraini sing diiringi karo punggowone (naliko kuwi Arjuno durung duwe Jaran Ciptowiloho). Lire Arjuno kasil nututi lakune Dewi Anggraini ing tengah dalan, naliko Dewi Anggraini sarto punggowone lagi wae ninggalake alas Sokolimo,”Yayi Dewi Anggraini…. Mengko dhisik mandhegko…..,”aloke Raden Arjuno menyang Dewi Anggraini. “Lho Kakang Arjuno…. Ono opo… panjenengane dadak ngendheg lakuku?” Dewi Anggraini jenggirat kagyat, ngerti disusul karo Arjuno. “Sik ojo dadi kagyate atimu dhisik Yayi …. …. Kenopo Yayi kok gagih-gagih ninggalake Padhepokan Sokolimo, lire gurung nganti melu pandhadharan sing diadhakake Bopo Durno.… lha wong ora ono gludhug ora ono bledek kok dumadakan udan… nyolowadi tenan Yayi?” “Ora ngono kakang…. Aku sejatine wis kangen tenan karo Paranggelung,” pratelane Dewi Anggraini